

**ROMÂNIA (nu produce efecte juridice)\***

**JUDEȚUL MUREȘ Inițiator,**

**CONSILIUL LOCAL MUNICIPAL TÂRGU MUREȘ Consilier local**

**Nr. 27.309 din 19.05.2020 Biró Csaba Szilveszter,**

**Kovács Lajos-Alpár**

**Referat de aprobare**

**privind modificarea și completarea** **HCL nr. 91 din 30 aprilie 2020 referitoare la modificarea și completarea HCL nr. 47 din 30 marie 2020 privind aprobarea suspendării taxelor prevăzute de HCL nr. 106/25. 04. 2019 și HCL nr. 246/26. 09. 2019 în vederea sprijinirii IMM-urilor și persoanelor fizice, intreprinderilor individuale, PFA-uri, asociaţiilor şi fundaţiilor din municipiul Târgu Mureș pe durata stării de urgență**

Având în vedere că HCL nr. 47 din 30 martie 2020, respectiv HCL nr. 91 din 30 aprilie 2020 necesită anumite modificări, datorate restricțiilor impuse de pandemia de coronavirus, respectiv Hotărârea nr. 24 din 14.05.2020 ”*privind aprobarea instituirii* *stării de alertă la nivel național și a măsurilor de prevenire și control a infecțiilor, în contextul situației epidemiologice generate de virusul SARS-CoV-2”*,

Ţinând cont de situația economică creată de această pandemie, trebuie să venim în sprijinul întreprinderilor mici și mijlocii, al antreprenorilor și persoanelor fizice din municipiul Târgu Mureș.

Revenim asupra HCL – urilor precizate mai sus, cu propunerea de a acorda facilitați economice pentru operatorii economici, profesionişti şi entităţile juridice de drept privat a căror activitate a fost întreruptă sau restrânsă prin aplicarea unor acte ale autorităţilor publice și în perioada de aplicare a **stării de alertă**, prin scutirea de la plata redevențelor/chiriilor și eliminarea unor taxe prevăzute de HCL nr. 106/25. 04. 2019, respectiv HCL 246/26. 09. 2019, pe perioada **stării de alertă.**

Având în vedere ca prin HCL nr. 91 din 30 aprilie 2020 scutirile de la plata redevențelor/chiriilor și eliminarea unor taxe prevăzute de HCL nr. 106/25. 04. 2019, respectiv HCL 246/26. 09. 2019 sunt aplicabile pâna la finele lunii mai, propunem prelungirea acestor facilități economice și pe perioada **stării de alertă**,respectiv de la data de **15 mai 2020** până în luna în care încetează starea de alertă.

Precizăm că de aceste facilități economice vor beneficia cei cărora le este restrânsă sau întreruptă activitatea, prin aplicarea actelor autorităţilor publice, aferente **stării de alertă**.

Cu acest proiect, Consiliul Local contribuie la sprijinirea mediului economic din municipiul Târgu Mureș și aduce o apreciere pozitivă a administrației locale a orașului.

Este firesc şi echitabil ca cei cărora le este restrânsă sau întreruptă activitatea, prin aplicarea actelor autorităţilor publice, aferente **stării de alertă,** să nu achite contravaloarea unei folosinţe de care nu beneficiază.

**Inițiator**

Biró Csaba Szilveszter,

Kovács Lajos-Alpár

**ROMÂNIA (nu produce efecte juridice)\***

**JUDEȚUL MUREȘ Inițiator,**

**CONSILIUL LOCAL MUNICIPAL TÂRGU MUREȘ Biró Csaba Szilveszter**

**Kovács Lajos-Alpár**

#### H O T Ă R Â R E A Nr.\_\_\_\_\_\_\_

#### din\_\_\_\_\_\_\_\_\_\_\_\_\_\_\_\_\_\_\_\_\_\_2020

**privind modificarea și completarea HCL nr. 91 din 30 aprilie 2020 referitoare la modificarea și completarea HCL nr. 47 din 30 marie 2020 privind aprobarea suspendării taxelor prevăzute de HCL nr. 106/25. 04. 2019 și HCL nr. 246/26. 09. 2019 în vederea sprijinirii IMM-urilor și persoanelor fizice, intreprinderilor individuale, PFA-uri, asociaţiilor şi fundaţiilor din municipiul Târgu Mureș pe durata stării de urgență**

***Consiliul Local Municipal Târgu Mureș, întrunit în ședință extraordinară,***

**Având în vedere:**

Referatul de aprobare nr. 27.309/19.05.2020 prezentat de domnii consilieri Biró Csaba Szilveszter și Kovács Lajos-Alpár, privind modificarea și completarea HCL nr. 91 din 30 aprilie 2020 referitoare la modificarea și completarea HCL nr. 47 din 30 marie 2020 privind aprobarea suspendării taxelor prevăzute de HCL nr. 106/25. 04. 2019 și HCL nr. 246/26. 09. 2019 în vederea sprijinirii IMM-urilor și persoanelor fizice, intreprinderilor individuale, PFA-uri, asociaţiilor şi fundaţiilor din municipiul Târgu Mureș pe durata stării de urgență

1. Avizele favorabile ale Compartimentelor de specialitate.
2. Raportul Comisiilor de specialitate din cadrul Consiliului local municipal Târgu Mureş.

**În conformitate cu prevederile:**

* Legii nr. 55 din 15 mai 2020 privind unele măsuri pentru prevenirea și combaterea efectelor pandemiei de COVID-19
* Legii nr. 24/2004 privind normele de tehnică legislativă pentru elaborarea actelor normative, republicată, a Legii nr. 52/2003 privind transparenţa decizională în administraţia publică, republicată,
* Art. 129 alin. (1), alin. (4), art. 136 alin. (10), art. 139 alin. (1), art. 196 alin. (1) lit. a) și ale art. 243. alin (1) lit. a) din OUG nr. 57/2019 privind Codul administrativ.

**H O T Ă R Ă Ș T E :**

**Art. 1.** Se aprobă modificarea și completarea HCL nr. 91 din 30 aprilie 2020 referitoare la modificarea și completarea HCL nr. 47 din 30 marie 2020 privind aprobarea suspendării taxelor prevăzute de HCL nr. 106/25. 04. 2019 și HCL nr. 246/26. 09. 2019 în vederea sprijinirii IMM-urilor și persoanelor fizice, intreprinderilor individuale, PFA-uri, asociaţiilor şi fundaţiilor din municipiul Târgu Mureș pe durata stării de urgență.

**Art. 2.** Se aprobă acordarea de facilități economice, scutiri de taxe prevăzute la **Art. 1.1** -**1.2** din HCL nr. 91 din 30 aprilie 2020 și scutiri de la plata redevenței/chirii prevazute la **Art. 2** din HCL nr. 91 din 30 aprilie 2020 și **pe perioada stării de alertă**, respectiv de la data de **15 mai 2020** până în luna în care încetează starea de alertă.

**Art. 3.**Se exceptează de facilități economice, scutiri de taxe și scutiri de la plata redevenței/ chirii, operatorii economici care desfășoară activitățile comerciale prevăzute în art. 9 alin. (3) din Legea 55 din 15.05.2020.

**Art. 4.** Se aprobă ca reducerile prevazute la **Art. 5** și **Art. 6** dinHCL nr. 91 din 30 aprilie 2020, să se aplice începând cu luna următoare ridicării **stării de alertă**, pâna la data de 31.12.2020.

**Art. 5.**  Cu aducerea la îndeplinire a prevederilor prezentei hotărâri se încredinţează Primarul Municipiului Târgu Mureş – dr. Dorin Florea, prin Direcția economică, Direcția activități social culturale, patrimoniale și comerciale şi Serviciul public- Administraţia Domeniului Public.

**Art. 6.** În conformitate cu prevederile art. 252, alin. 1, lit. c, ale art. 255 din O.U.G. nr. 57/2019 privind Codul administrativ, precum şi ale art.3 alin. 1 din Legea nr. 554/2004 privind contenciosul administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.

**Viză de legalitate,**

**p. Secretar general al Municipiului Târgu Mureș**

**Buculei Dianora-Monica**